Op med dig. Hvor er hun?
Er hun i et køretøj eller til fods?
Hvor fanden er Scofield? Hvor er hun?
- Du finder hende ikke. Tro mig. - Tro dig? Det har vi prøvet.
- Har jeg da løjet for dig? - Du fortalte ikke om hende.
Jeg vidste det sgu ikke.
Jeg prøvede at fortælle, at CIA fik flyet til at styrte.
Jeg troede, hun måske var involveret,
men jeg troede sgu ikke, det var hendes egen plan.
Central, jeg har en 10-50 med flere køretøjer og sårede betjente.
Anmoder om øjeblikkelig ambulanceassistance.
- Hvor er du? - Frank, jeg beklager.
Jeg forstår godt, hvorfor du ikke sætter pris på, hvad jeg måtte gøre.
Sætter pris på det? Folk er døde, Sidney.
Jeg vil meget gerne forklare.
Måske på et senere tidspunkt, men lige nu ringer jeg for at advare dig.
Lad være med at blande dig i det, der sker mellem Bradford og mig.
- Hvor pokker er du? - Du ender med at komme til skade.
Og det er det sidste, jeg ønsker.
Jeg beder dig. For din egen sikkerhed, Frank…
Siden hvornår har andres sikkerhed raget dig?
- Jeg ved, hvordan det ser ud. - Der er lig overalt, Scofield.
- Du forstår ikke. - Jeg forstår, du fik flyet til at styrte.
Du har blod på hænderne.
- Du skal melde dig selv. - Det kan jeg ikke. Ikke endnu.
Der er noget, jeg skal ordne først.
- Arkivet. - Jeg ved, du er typen,
der føler sig forpligtet til at gøre noget.
At gøre det godt igen. At sætte en stopper for det. Men lad være.
Jeg siger dig, Frank, for dit eget bedste skal du trække dig.
Og jeg sagde til dig, at hvis du satte byens indbyggeres liv på spil,
så blev det værst for dig selv. Så det vil jeg holde dig op på.
Du må hellere få fart på, for jeg kommer efter dig.
- Det ønsker du ikke, Frank. - Det er skam det eneste, jeg ønsker.
Okay. Men jeg advarede dig.
VELKOMMEN TIL FAIRBANKS
Marshals har Hartman. Vi forsøger at finde ud af, hvor han er.
- Scofield? - Det er uvist. Men der er mere.
Hartman har kompromitteret en af vores signalefterretningsposter i Beringshavet.
- Der er omkomne. - Hvad ville han?
Det er for tidligt at sige, men han kan have downloadet op mod en petabyte data.
Det dumme svin.
Bor kvinden, der byggede Hartmans dødemandsknap, i Philadelphia?
Ja, i Hunting Park.
Hartman var i Rusland. Så han måtte sende Arkiv 6 digitalt.
Jeg er ikke med.
Signalefterretningsposterne i Beringshavet suger data fra det transarktiske kabel.
Så hvis Hartman sendte det til sin hackerven, opsnappede vi det nok.
- Så det er på vores servere. - Svinet brød ind for at gendanne arkivet.
Det var det, han downloadede. Han lavede en fysisk kopi.
Og hvis han ikke har den, så har Scofield den helt sikkert.
Hør efter.
Det her er en inddæm og fjern-operation.
Hovedmålet er Sidney Scofield.
Hun er i besiddelse af klassificerede efterretninger og betragtes som farlig.
Hun skal udslettes for enhver pris.
Næstvigtigste mål er Levi Taylor Hartman.
Han er anholdt, men han skal tilintetgøres.
Hold lav profil.
Efterlad ingen fodspor.
Kom i sving.
Du er den sidste, jeg vil være afhængig af,
men jeg har brug for sandheden. Så jeg har brug for din hjælp.
- Jeg kan ikke hjælpe i lænker. - Sådan forbliver du.
Du bortførte min kone, dræbte mine folk, din kone er på flugt,
og Jacqueline Bradford er lige landet i Fort Wainwright.
- Hvornår landede hun? - Nej, fortæl, hvad jeg begiver mig ud i.
Jeg ved, du tror, at CIA forsøgte at dræbe dig i flystyrtet, fordi du fandt noget.
Hvad afdækkede du?
- En CIA-database. - Arkiv 6.
Ja. Arkivet beviser, at Bradford har en drabsliste.
Hun udpeger fjender og dræber dem uden retslig proces.
Så Scofield vil omstyrte hele CIA.
Ikke CIA. Hun vil omstyrte Bradford og afsløre hendes program.
Hun vil blæse på, hvem hun skader undervejs.
Så enkelt er det ikke.
Det afhænger nok af, hvilken side man står på.
Hold nu op, Frank. Følgeskader i en større sags tjeneste.
Du burde om nogen forstå, at det sommetider er uundgåeligt.
Nu skal du høre. Jeg sætter en stopper for det her lort og anholder din kone.
Og hun kommer til at tilbringe resten af sit liv i fængslet.
- Så meget ved jeg. - Ikke hvis Bradford kommer først, Frank.
Hun er ikke kommet for at anholde hende, men for at dræbe hende.
Hun ved, Sidney har arkivet. Hun ved, hun vil udsende det.
Så hun vil gøre alt for at standse hende for at holde på sin lille hemmelighed.
Luk mig ud herfra. Så hjælper jeg med at standse Bradford.
- Glem det. - Så må du forstå dette, Frank.
Så er du og de folk, du har tilbage, afgørende for,
om CIA henretter min kone, og om sandheden bliver afsløret.
Så du må hellere komme i gang, Frank.
For hvis hun dør, så dør sandheden med hende.
Ryk sammen, folkens.
Der er blevet tilføjet endnu en flugtfange til listen, og det er en af vores egne.
Sidney Scofield er på fri fod og skal hentes ind til afhøring
om nedstyrtningen af USM flynummer 207.
Hun er sidst set på Dalton otte kilometer syd for Prospect Creek.
Hun er til fod, så stadig i området.
Underret politiinstanserne, og læg det på de sociale medier.
Hendes billede skal deles overalt.
Jeg ved, vi er trætte og ømme. Vi vil bare hjem.
Så jeg vil minde jer om, at Scofield er grunden til, at vi er her.
Grunden til, at hospitalet er fyldt, og vores børn er rædselsslagne.
Grunden til, at vores by har været under belejring i en uge.
Så find de ekstra kræfter. Bliv vrede om nødvendigt.
For ingen af os får livet tilbage, før vi anholder den kvinde.
Vi har kun ét mål, og det er at finde Sidney Scofield.
Så lad os komme i gang.
Jeg ved, hvem du er, Vincent. Jeg ved, du var en nær ven af Robert Scofield.
Han gav dig et liv her i landet. Du har kendt Sidney, siden hun var barn.
Og jeg antager, det var derfor, du hjalp hende. Fordi du holder af hende.
Derfor skal du hjælpe mig med at anholde hende i god behold.
Selv hvis jeg ville hjælpe, kan jeg ikke. Jeg ved ikke, hvor hun er.
Sidney følger ikke manus.
- Du ved, hvad hun vil. - Hun vil afsløre arkivet.
Omstyrte Bradford, hvilket nok skal lykkes hende.
Bradford er her. Hun har et hold med, der skal tilintetgøre Sidney.
Derfor skal jeg finde hende først. Fortæl mig hvordan.
Jeg tror ikke, du forstår den kvinde, du jager.
Alt i Sidneys liv har ledt op til dette øjeblik.
Mordet på hendes far. Forræderiet mod hendes familie.
Hendes liv som spion.
Bradford har udnyttet Sidney og alt det, hun elsker, for at bevare sin hemmelighed.
Det vil hun rette op på. Hun vil afsløre sandheden.
Sidney er ikke flugtfange. Hun er agent.
At mislykkes er ikke en mulighed.
Tilgiv min ligefremhed, men jeg er ikke bekymret for, at Bradford finder hende.
Og jeg går ikke op i, om du finder hende først.
Sandheden er, at jeg sætter alle mine penge på Scofield.
Hvem fanden er du? Rejs dig.
- Frank. - Ja.
Der er du. Det her er…
Jacqueline Bradford, vicedirektør for CIA.
Jeg ved, hvem du er.
Jeg kan forstå, I har haft hænderne fulde. Godt arbejde af dig og dit hold.
Er der et sted, vi kan tale under fire øjne?
- Om Scofield? - Det er lidt mere indviklet end det.
Jeg kan dog bekræfte, at jeg skal anholde to flugtfanger, som er i jeres varetægt.
Den ene går under aliasset Vincent Thiago.
Den anden er en tidligere CIA-agent ved navn Levi Hartman.
Kodenavn "Havlock".
- Ja. Er han her? - Ja.
- Har du en arrestordre? - Du forstår ikke.
- En dommerkendelse? - Det gælder landets sikkerhed.
Ja, men de har rettigheder.
Så jeg spørger igen. Har du en dommerkendelse?
Det står ikke til diskussion.
De to mænd i din varetægt er voldelige, ikke-statslige aktører,
som udgør en trussel, du ikke begriber.
Fair nok. Har du nogen sinde hørt om Lille Diomede?
- Hvabehar? - Det er en lillebitte ø i Beringshavet.
Befolkningen består af cirka 80 mennesker. De bor i hytter på en klippeside.
Det er nok den mest afsides bosættelse i hele USA.
Okay.
Tre kilometer øst for den ligger øen Store Diomede,
som hører til kommunen Tjukotskij i Rusland.
Og den russisk-amerikanske grænse går lige ned mellem de to øer.
Jeg er ikke helt med.
Jeg mener bare, at selv om vi ligger tæt på hinanden,
så er Alaska ikke en del af Rusland.
Selv øen Lille Diomede langt ude i Beringshavet er amerikansk grund
som den, du står på lige nu. Og CIA har ingen jurisdiktion i USA.
Så medmindre du har en dommerkendelse fra anklagemyndigheden,
som anerkender dig som en del af ordensmagten,
så kan du godt skride ud af min kommandocentral.
Mr. Remnick. Frank. Vi kom vist skævt ind på hinanden.
Det er jeg enig i.
Hvad har han sagt til dig? At han er en af de gode?
At han stjal efterretninger, som beviser, at CIA er hvad? Lovløst? Korrupt?
Ikke CIA, nej. Kun dig.
Han fortalte dig en historie. Det er det, han kan.
Hartman er oplært i psykologiske operationer.
Han kan manipulere folk.
Spis op, dit dumme svin.
Har du overhovedet set det arkiv, han har fortalt om?
- Nej. - Der kan du se.
Han overbeviste dig om eksistensen af noget, der ikke findes.
- Det er en tryllekunst. - Det er en ret overbevisende en.
Levi Hartman er forræder.
Han fik sin kone med på at forråde sit land.
Og da det gik galt, sørgede hun for at beskytte sig selv.
Scofield fik flyet til at styrte ned.
Ikke for at afsløre et arkiv, men for at slippe af med den eneste,
som kunne implicere hende og ødelægge hendes liv.
Det er den slags mennesker, du har med at gøre.
Jeg ved ikke, hvad der er i dit arkiv, og jeg er ligeglad.
Jeg vil bare anholde Scofield.
Folk er døde på grund af hende, og hun skal stilles til ansvar.
Så hvis du vil undskylde mig, så vil jeg sørge for det.
Jeg ved, alle elsker dig heroppe.
- Hvabehar? - Du rejste væk. Så storbyen.
Og så vendte du hjem til det enkle liv.
- Du må være en rigtig hjemstavnshelt. - Ja.
Jeg ved, du ikke vendte tilbage, fordi du elsker stedet,
eller fordi du mistede din lille pige.
Du vendte tilbage til udørkenen med halen mellem benene,
fordi du ikke kunne overleve i den rigtige verden.
Fordi det her sted er trygt. Fordi det her sted er ligegyldigt.
Men nu har du en ægte hovedpine. Et ægte problem.
Med ægte konsekvenser.
At kyle mig ud bliver dit livs største fortrydelse.
Er det sandt?
Hvis du går ud ad den dør, ender det ikke godt for dig.
- Det lyder næsten som en trussel. - Det er snarere en advarsel.
Lad mig give dig en lille venlig advarsel.
Din indflydelse betyder ikke en skid heroppe.
Det samme gælder din titel og dine regeringsforbindelser.
Faktisk er din magt i Washington en hæmsko heroppe.
Så undervurder du mig bare. Det er jeg vant til.
Men jeg skal nok anholde Scofield
og udlevere Hartman til FBI. Og Thiago med.
Og hvis du prøver at forhindre det, anholder jeg også dig, dit korrupte svin.
Lad mig hjælpe dig.
- Jeg er så klodset. - Nej da. Kan jeg hjælpe med noget?
- Nej tak. - Nej? Bare sig til.
- Jo, faktisk… - Ja?
…kan du godt hjælpe mig med noget.
Bare sig frem.
Folkens, vi har lige modtaget et tip fra Schillers apotek.
Et vidne har set Scofield. Hun er sikker på, det var hende.
Alarmér politiet. Sig, vi er på vej.
FBI er på vej for at tage Hartman i deres varetægt.
- De er fremme inden for en time. - De tager også Thiago med.
Han er det største problem. Hartman er mere eller mindre uskadeliggjort.
Thiago er fra hendes fars tid.
- Skal vi omdirigere ressourcer? - Et problem ad gangen. Scofield først.
Kontakt cyberafdelingen. Find ud af, hvor hun kan sende arkivet fra.
Det er ikke det samme som at dele selfier. Hun skal bruge et SIPRNet-netværk.
Der er næppe mange steder heroppe, som kan håndtere den datamængde.
Alle enheder, vi har en 10-66, mulig flugtfangeobservation.
Lathrop 2120. Enheder i området, ryk ud. Emnet anses som bevæbnet og farlig…
Det er hende. Underret holdet. Vi skal nå frem før politiet. Kør nu!
- Hej, Winnie. Er din far her? - Nej, Frank. Han ordner min farmors dræn.
- Hvad sker der? - Vi fik et opkald om en flugtfange.
Har du set den her kvinde?
Hende har jeg aldrig set. Kom opkaldet herfra?
- Har du været her hele dagen? - Stort set.
- Skal jeg ringe til min far? - Om lidt.
- Jeg skal se jeres overvågning. - Ja.
Fortsæt. Kør bagom.
Undskyld. Har du set den her kvinde?
- Jeg tror, hun talte med Haroldo. - Hvor er Haroldo?
Toilettet er i den anden ende.
Hvad laver I? I må ikke være heromme.
Vent. Stop! Hvad laver I? Hold op.
Stop lige der. Det er hende. Hvad har hun i hånden?
Det ligner hårfarve.
Det ligner Lady Lustrous RC-1, Terracotta Chili.
- Terra-hvad? - Terracotta Chili.
Halvkraftig rød. En populær farve. Men den klæder ikke mig.
- Hvem er hun sammen med? - Det er Haroldo.
Han har lige været her.
- Nina, har du set Haroldo? - Hvorfor leder alle efter Haroldo?
- Hvem er alle? - Den gamle dame i jakkesæt.
Hutch. Vi kommer for sent. Bradford har været her.
Hvis det handler om Ramys fest på Chowder House, så drak jeg.
- Men jeg gik, før de smadrede… - Ti stille. Hør efter.
- Har du talt med hende her? - Det tror jeg.
- Hvad ville hun? - Hun købte noget hårfarve.
Var det alt? Tænk dig godt om, Haroldo.
- Hun manglede ikke andet til sin tur. - Sin tur?
Ja, med Denali Star.
Hun spurgte om vej til stationen, og jeg forklarede hende den.
Er jeg i knibe? Skal du ikke sige, at jeg kan få tildelt en advokat?
Jeg skal have overvåget Fairbanks Station. Denali Star.
I kan ikke efterlade mig her! Jeg har eksem!
Hallo!
Narrøv.
- Hej, Frank. Jeg tror, jeg har noget. - Det er Briggs.
Det gælder det arkiv, du talte om.
- Ja. - Hvis filen er så stor,
som du siger, så har Scofield begrænsede muligheder for at uploade den.
Så hvis vi antager, hun ikke har adgang til komprimeringssoftware,
må hun finde et datacenter eller et anlæg med direkte forbindelse til et datacenter.
Et sted med et virkelig stort energi-fodaftryk.
Hvor kan hun finde det?
Min første indskydelse var universitetets anlæg,
men de har vist lukket serverne ned på grund af serviceeftersyn.
- Hvor så? - En af baserne?
Et forsyningsselskab? Jeg ved det ikke. Det tager tid at finde ud af.
Jo længere Scofield er derude, desto farligere.
Vi må finde ud af, hvor hun er på vej hen, før Bradford.
Denali Star er klar til ombordstigning.
Toget stopper i Healy, Denali, Talkeetna, Wasilla og Anchorage.
Afgang om fem minutter.
- Alfa Team, har I noget? - Vi afsøger sporene.
- Vi kan ikke se hende. - Hun er der. Tro mig.
Toget kører om lidt. Skal vi tjekke passagerer på det næste?
Nej! Hun er om bord. Send dit hold ind for at finde hende.
Stig på toget. Alfa, begynd gennemsøgning bagfra.
Ekko, begynd forrest, og gå bagud.
- Gå ned bagi. - Hvad?
- Vend dig mod muren! - Javel.
Jeg har lige fundet ud af, at tre FBI-agenter er døde
på grund af dit lille nummer på hovedvejen.
Og to andre ligger på intensiv!
En af dem var agent Loftquist, som jeg tjente med i Afghanistan.
Han overlevede to udsendelser, og nu er han død og borte på grund af dig!
Av, for satan!
Op med dig!
Ved du, hvad det her er?
Det er en hjemmelavet håndgranat.
De lavede dem i Viet Cong af bambus og konservesdåser.
- Okay. Vent lige lidt. - Jeg ved ikke, hvor stærk slagstiften er.
Men jeg er sikker på, at drabsradiussen er mindst fem meter.
Men det ved du godt, ikke? For du var i hæren.
Og fordi du var i hæren,
ved du, at det ikke kun er snotdumt, men også imod reglementet
at tage et ladt skydevåben med ind i en fanges celle.
Så nu må du ned på gulvet!
Og nu…
Tak.
Giv mig din jakke og dine nøgler.
Cyberafdelingens foreløbige liste over datatransmissionscentre i området.
Der er for mange. Bed dem indsnævre det.
Tjek togets køreplan, og brug stoppene på ruten som filter.
Jeg skal bruge en status.
Jeg har tjekket bagage- og lastrum. Alfa og Ekko tjekker kupéerne.
Hun er der. Find hende.
Alfa her. Kupé syv er afsøgt.
Ekko Team her. Intet fundet.
Målet er her.
Rødtoppen er om bord, bevæbnet og fjendtlig.
Hej.
Hvis du er kommet for at slå mig ihjel, så gør du mig en tjeneste.
Jeg skal tilbringe resten af mit liv i fængsel.
- Hvordan gjorde du det? - Flyet?
Nej. Hvordan overbeviste du Sidney?
Du fortalte hende, at jeg måtte dø for at afsløre arkivet. Hvordan gjorde du?
Jeg behøvede ikke overbevise hende. Du kender Sidney.
Hendes valg har altid været hende egne.
- Sidney underskrev min dødsdom. - Nej.
Hun traf en beslutning, som var større end dig, hende eller nogen af os.
Hun er ikke bange for at sætte livet på spil
for at standse Bradford og hævne sin fars død.
Min rolle var at være facilitator.
Jeg svor at gøre, hvad jeg kunne for at hjælpe Sidney med missionen.
Selv om det betød, at du måtte ofre dig selv?
Det er det mindste, jeg kan gøre, efter hvad hun og hendes far gav mig.
Håb. En vision.
Den slags overbevisninger er det værd at ofre nogle liv for.
Inklusive mit eget.
Derfor gør jeg, hvad jeg kan for at hjælpe Sidney med at gennemføre missionen.
Vi to har mere til fælles, end jeg troede.
Hvad skal det betyde?
Hvad nu? Hvad gør du?
Jeg beder dig hjælpe mig, så jeg kan hjælpe hende.
Velkommen til Healy Station.
Dette tog kører til Anchorage med afgang om fem minutter.
Hun slap fra os.
- Hvad mener du? - Vi mistede folk, og vi må inddæmme det.
De lokale er snart fremme.
Jeg tager mig af de lokale. Fortæl mig om Scofield.
Vi ved ikke, hvor hun er. Men hun kan ikke være nået langt.
Hun stod af toget i Healy.
Healy. Lad mig se listen.
Hvad er der? Er der et datacenter i Healy?
Nej, men det næstbedste. Nenana vandkraftsdæmning.
Den forsyner hærens vintertræningsanlæg ved Black Rapids.
Det vil sige sikker satellittransmission og den båndbredde, hun skal bruge
for at sende arkivet. Hun vil overtage deres transmission.
Og derfor skal vi nå først frem. Underret holdet. Af sted!
- Det er minus 17 grader. - Det skider jeg på.
Han kom iført det. Han kan rejse iført det.
Han er ikke et dyr.
Vis lidt medfølelse.
- Pistol! - Væk. Nu!
Sænk pistolen.
Bed dem gå væk, eller jeg trykker på aftrækkeren.
Forhold jer i ro.
For sidste gang. Sæk pistolen.
- Er vi klar? - Som vi aftalte. Går alt efter planen?
Lad os køre. Tiden er knap.
Frank her.
- Der er sket noget, Frank. - Giv mig en god nyhed, Marks.
Jeg har modtaget en hændelsesrapport om håndgemæng
på Denali Star, som lige er ankommet til Healy Station.
Hvilken slags håndgemæng?
Der er forlydender om omkomne. Jeg ringede straks.
Der er også vidner.
Bed jernbanen om overvågningsoptagelserne. Afspær området. Vi er på vej.
- Det må være hende, ikke? - Jo, det er hende.
- Hvad har hun gang i? - Det ved jeg ikke, Hutch.
Klog pige, Sid.
Er holdet på plads?
Vi er klar. Intet spor af hende endnu. Enhed To, har I noget?
- Nej. Her er helt stille. - Vær beredt. Hun kommer.
Hvordan fik han en nøgle herind? For ikke at tale om et våben?
Det er et af vores.
Frank, han slap fra os. Havlock er væk.
- Hvad skete der? - Han overmandede en vagt og fandt Thiago.
De lavede en afledningsmanøvre, og væk var han.
Skal jeg dele eftersøgningsholdet op og sende halvdelen efter ham?
Nej. Vi holder os til Scofield. Hun er førsteprioritet.
Frank, er du der?
Øjeblik, Jane.
Jeg kender det blik. Det er ikke godt.
Der var vidner på toget, ikke?
- Og det var der også på apoteket. - Hvilket er sært, fordi…
Vi taler om Scofield. Hun er fra CIA. Hun oplærte Havlock.
- Tror du ikke, hun kan undgå et kamera? - Hun kvajede sig vel.
Ja, måske én gang. Men så skabte hun et optrin på et tog.
Hør, Jane.
Få alarmcentralen til at finde opkaldet om Scofield på Schillers apotek.
- Hvad med Havlock? - Bare skaf opkaldet.
Jeg har hende. Sydbredden af floden. Hun er alene.
Alle hold, indtag jeres position.
Endestationen, Sid.
Hvor er det?
- Du har din fars humoristiske sans. - Ja.
Jeg arvede meget fra min far.
Det gode og det dårlige.
Du er den sidste, der skal gøre sig til dommer over godt og dårligt.
Der tager du fejl.
Jeg er fuldt ud kvalificeret til at være den dommer.
Du har ingen anelse om, hvad jeg har set dag ind og dag ud i årevis.
Uskyldige mennesker nedslagtet.
Venner forrådt.
Børn myrdet.
Alt sammen i den ene sags eller et andet flags navn.
Når man begår sig i verdens brændpunkter,
bliver man enten slidt op eller får skærpet sine sanser.
Der er ondskab derude, Sidney.
Ikke en grå, eksistentiel moral.
Ægte ondskab. Rigtig ondskab.
Og at bekæmpe den er op til os, som har viljen.
Din far havde visionen, men han havde ikke viljen.
Han var ikke stærk nok til at afslutte det, han påbegyndte.
Så du dræbte ham.
Nogle af os er som sagt stærkere end andre.
Hvor er arkivet?
Frank, vi har skaffet opkaldet.
Alarmcentralen. Hvad er der sket?
Hej. Jeg så i nyhederne, at I leder efter hende Sidney Scofield.
Jeg tror, at jeg så hende her på Schillers apotek.
- Det er Scofield. - Hun ringede selv til tiplinjen. Hvorfor?
- Kan du huske Vivian Pike? - Ja, hende svindleren, vi fangede.
Hun tippede også om sig selv. Hun ville fanges.
Er det det, Scofield gør?
Nej. Scofield er for klog. Hun vil ikke fanges.
Hun vil eftersættes.
Det var kun et spørgsmål om tid, Sidney. Du måtte vide, at jeg ville finde dig.
Jeg vidste, du ville finde mig.
Rent faktisk… sørgede vi for det.
Hej, Jacque.
Godt, du kunne komme.
Tekster af: Cecilie Hassenkam